אנריקה גואיטה

אנריקה גואיטה (בספרדית: Enrique Guaita; 11 ביולי 1910 – 18 במאי 1959) היה כדורגלן ארגנטינאי-איטלקי, ששיחק בעמדת החלוץ. זכה עם נבחרת איטליה במונדיאל 1934.

גואיטה שיחק את רוב הקריירה שלו בקבוצות אסטודיאנטס וראסינג קלוב שבארגנטינה, אך גם שיחק בקבוצה רומא שבאיטליה.

קריירת משחק

קריירת קבוצות
גואיטה שיחק באסטודיאנטס דה לה פלאטה, שם היה חלק מההתקפה המפורסמת של לוס פרופסורס. בשנת 1934 עבר לאיטליה, שם ככל הנראה שיחק באופן הטוב ביותר. הוא שיחק בקבוצה רומא במשך שתי עונות, וזכה בתואר מלך השערים של הליגה האיטלקית בעונת 1934/1935 בה כבש 28 שערים. הוא התפרסם אז בכינויו "איל קורסארו נרו". בשנת 1936 חשש מגיוסו לצבא האיטלקי, וכתוצאה מכך חזר לארגנטינה, שם שיחק שוב באסטודיאנטס עד שפרש בשנת 1939.

קריירה לאומית

גואיטה היה אחד מ-12 השחקנים הארגנטינאים ששיחקו גם בנבחרת ארגנטינה וגם בנבחרת איטליה, עד שנאסר החוק של לשחק עבור יותר מנבחרת אחת. עם ארגנטינה זכה בקופה אמריקה 1937, בעוד שבאיטליה כבש את שער הניצחון בחצי גמר מונדיאל 1934 נגד אוסטריה, וזכה עימה בטורניר עם ניצחון 1–2 על צ'כוסלובקיה בגמר. בסיום הטורניר נבחר גואיטה להיות בנבחרת המצטיינת.

תארים
נבחרת ארגנטינה
 קופה אמריקה: 1937
נבחרת איטליה
 גביע העולם: 1934
אישיים
 מלך השערים של הליגה האיטלקית: 1934/35  (28 שערים)
 נבחרת הטורניר של מונדיאל 1934

קישורים חיצוניים

כדורגלנים ארגנטינאים
חלוצי כדורגל איטלקים
חלוצי כדורגל ארגנטינאים
כדורגלני נבחרת ארגנטינה
כדורגלני נבחרת איטליה
כדורגלנים איטלקים
כדורגלני אסטודיאנטס לה פלאטה
כדורגלני רומא
כדורגלני ראסינג קלוב
ארגנטינאים שנולדו ב-1910
איטלקים שנולדו ב-1910
איטלקים שנפטרו ב-1959